Bešlagić za N1: Zašto sam stao iza Konakovića i da li bih opet | N1 BA\nBešlagić za N1: Zašto sam stao iza Konakovića i da li bih opet\n08.01.2019. |14:22 >14:26 |\n"Ponovo, danas ga gledam - ne bih. Zato što smatram da sam iskočio iz svojih tračnica, da bi nekim drugima obezbijedio mjesto, a svoja mjesta sam zatvorio. Nisam želio biti dobar s ljudima, želio sam izraziti stav", kazao je.\n"Ipak, ja sam emotivac, a oni su političari. Oni su na budžetu, upravljaju našim parama, ne mogu oni razmišljati da vi zaradite nešto, da ulažete u nešto. Jednostavno - kad čujem 'ja sam mu pomogao, ja sam vi ste... meni se povraća", poručio je.\n"Narod i pravda je ideja koja je čišća od svih. Konaković je napravio iskorak koji je hrabar, ja sam odgovorio svojom hrabrošću. Ali ne smatram da sam jako tako trebao. Napravio sam grešku, kad sam rekao 'gledao sam u Mostaru političare kako su jadni, ali danas gledam vas i nikad se ponosnije nisam osjećao'. Tu sam napravio grešku, jer nisu svi političari jadni. Ima časnih i poštenih. Svaki put kad napravim generalizaciju - ja se ježim. Evo sada se izvinjavam, ne možemo sve u isti koš", poručio je.\nPoručio je i to da je dobro što je politička situacija u BiH razdrmana jer više nema "apsolutnih vladara i sve je razbucano".\n"Ja ću se baviti njima, a ne SDA. Nikada nisam bio član te stranke", poručio je za N1.\nKomentarišući opću političku situaciju u BiH - Bešlagić je kazao da mu nisu nimalo smiješne situacije sa zastavom Republike Srpske u Predsjedništvu BiH.\n"Šale se, a neko će nadrljati zbog toga. Neki izbjeglica u RS ili FBiH, komšija će dignuti ruku na nekoga zbog toga. Gadi mi se to sve. Nije to smiješno, nije simpatično. Nije mjesto ni prilika da se šale - nego da rade. Vjersko treba da ostane u njihovim kućama i domovima", izjavio je Bešlagić.\nOn je kazao da je Milorad Dodik predsjedavajući Predsjedništva BiH, što ga čini i njegovim predsjednikom - a ne samo Srba.\n"Ko je danas Srbin? Oni su sebi dali pravo da određuju. Enis Bešlagić može sutra izjaviti da prelazi na pravoslavlje, ali je on i dalje Enis. Kako oni znaju da sam ja to? Neki Milan će izgovoriti šehadet i preći na islam. Kako oni znaju ko je on? Uzeli su sebi za pravo da budu Bogovi, a to nije njihov posao", rekao je bh. glumac.\n"Onda se dešava da Enis mora izaći na binu, da Marija Šerifović mora podržati Šešelja, da se Kojo moj brat mora boriti. I onda kao mi postanemo predmeti da bi oni sutra kontali hoće li u koaliciju ili ne", ispričao je Bešlagić.\nKompletan snimak Večernjeg studija sa Enisom Bešlagićem.\nEnis Bešlagić večernji studio Elmedin Konaković Narod i pravda\nSačekaj još koji mjesec kad se djelile direktorske fotelje tebe če Dino Hadžija imat na umu koliko si ga na hvalio. Sigurno če se i za tebe nač koje diroktorsko mjesto.Pošto je uloga nestalo bilo bi dobro 4 godine primat direktorsku platu i pomalo radit na televiziji. Za godinu dana sjetit če te se ovog komentara kad Enis direktor đavo komentar .


Datum objave: četvrtak, januar 18, 2018\nU Resanovcima, šesnaest kilometara daleko od Bosanskog Grahova prema Drvaru, bile su jedinice Istočnobosanskog korpusa pod komandom Vinka Pandurevića. Na njihovom lijevom krilu nalazili su se borci Devete grahovske brigade… Na Kamenici, ponad Drvara, nalazio se štab Treće petrovačke brigade, a dalje prema Martin Brodu i Bihaću bile su jedinice MUP-a Republike Srpske zatim borci Prve drvarske, Jedanaeste krupske i Sedamnaeste ključke brigade Vojske Republike Srpske.\nAli, vratimo se onom što je glavno. Negdje oko 17 časova počeo je sastanak Vrhovnog savjeta odbrane Republike Srpske i Republike Srpske Krajine. Održavao se u prostoriji Gradske biblioteke, koja se nalazila u monumentalnom zdanju Radničkog doma u Drvaru… O čemu se pričalo mi, novinari, mogli smo samo nagađati… U svakom slučaju vidjelo se i osjećalo onako u vazduhu da je svima dogorjelo do nokata.\nNegdje oko 20 časova iz prostorije u kojoj su vođeni razgovori, ljut kao malo kada prije, izlazi Ratko Mladić. Kolege me nagovoriše da mu priđem. Računali su da sam ja sa njim ipak bio nekako najbliži… Priđem mu kao i mnogo puta ranije… Zamolim ga samo nekoliko riječi izjave… Međutim, Mladić me odgurnu rukom i veoma drsko odbrusi: “Idi tamo pa pitaj svoga predsjednika, j… te on!”\nSjede u “puha” i odjuri prema Oštrelju. Gore u komandu korpusa… A ja? Više bih volio da sam u zemlju propao nego da mi je ono izgovorio čovjek i general kojeg sam nemalo cijenio… Kasnije sam saznao da je sa Radovanom Karadžićem imao svađu i to na nož. Navodno mu je Mladić rekao, i to pred svima, kako je on prodao Krajinu tom i tom čovjeku na tom i tom mjestu te za toliko i toliko para.\nPola sata kasnije, dakle po odlasku Mladića, izlaze i ostali sudionici sastanka. Svi su pognute glave… Svi ćute… Onako kurtoazno i uz kiseli smiješak, nama novinarima se obraćaju prvi ljudi Republike Srpske i Republike Srpske Krajine Milan Martić i Karadžić. Martić “pljuje” po Hrvatima, dok Karadžić zahtijeva pomoć od Jugoslavije, pozivajući, istovremeno, međunarodnu zajednicu da sankcioniše ovako ponašanje Hrvata. Karadžić dodaje kako ovo više nije rat već agresija Hrvatske na Republiku Srpsku.\nMi novinari odlazimo… Šaljemo priču u svijet.\nNapadnut Knin… I Glina… Počela “Oluja”… A Mile Mrkšić “zadovoljan stanjem na terenu i herojskim držanjem boraca Srpske vojske Krajine”. Još jedna obmana. Još jedno podmetanje javnosti i napaćenom narodu…\nA taj narod bježi prema Srbu, Lapcu i Martin Brodu. Jer preko Strmice, Derala i dalje prema Grahovu, ne može… Haos… Stotine hiljada ljudi bježi spašavajući glavu… Nekakav letak kruži među izbjeglicama… Potpisalo ga, navodno, Ministarstvo unutrašnjih poslova Republike Srpske Krajine… U njemu uputstvo kuda narod treba da bježi… Tri četiri dana kasnije utvrdili smo da je taj letak zaista pisan u MUP Republike Srpske Krajine.


Najave, Promocija integriteta policije na Zapadnom Balkanu\nVaša lokacija / Beogradski centar za bezbednosnu politiku / Aktivnosti / Najave / Promocija integriteta policije na Zapadnom ... /\nRegionalna mreža organizacija civilnog društva POINTPULSE organizuje konferenciju 10. decembra 2015. godine s početkom u 9 časova u hotelu Zira (Ruzveltova 35, Beograd).\nGlavne teme skupa su zašto je važna reforma policije na Zapadnom Balkanu, kako taj proces utičena evropske integracije i regionalnu saradnju, koja je uloga unutrašnje kontrole u jačanju integriteta policije, kako se sprovodi koncept policije u zajednici.\nCilj konferencije je da se kroz dijalog sa glavnim akterima reforme policije u regionu utvrde mogućnosti za jačanje unutrašnje kontrole policije i razvoj koncepta policije u zajednici.\nKonferenciju će otvoriti direktorka Beogradskog centra za bezbednosnu politiku Sonja Stojanović Gajić, predstavnik Ministarstva unutrašnjih poslova u Srbiji, šef Misije OEBS-a u Srbiji Peter Burkhard, i Nikolas Bizel, šef Prvog sektora operacija Delegacije Evropske unije u Srbiji.\nNa konferenciji će učestvovati predstavnici policija iz regiona, evropski eksperti iz oblasti reforme policije i predstavnik Regionalne antikorupcijske inicijative.\nTokom konferencije diskutovaće se o sledećim pitanjima:\nZašto je reforma policije važna iz ugla pristupanja Evropskoj uniji?\nKoji su glavni izazovi u procesu reforme policije u regionu?\nŠta je neophodno uraditi kako bi građani dobili odgovornog policajca, a samim tim i veću bezbednost?\nNa koji način unutrašnja kontrola policije može da utiče na jačanje integriteta?\nDa li koncept policije u zajednici može da ubrza proces reforme policije u regionu?\nRadni jezik konferencije je srpski i engleski. Simultani prevod je obezbeđen.\nZa prisustvo na konferenciji obavezna je prijava najkasnije do srede, 9. decembra. Učešće je neophodno potvrditi pozivom na broj +381113287226 ili mejlom na adresu sasa.djordjevic@bezbednost.org gde možete postaviti sva dodatna pitanja u vezi sa skupom.\nKonferencija je zajednička inicijativa regionalne mreže organizacija civilnog društva POINTPULS i Misije OEBS u Srbiji. Konferencijom „Promocija integriteta policije na Zapadnom Balkanu“ završava se prva godinu u realizaciji projekta „Puls integriteta i poverenja policija na Zapadnom Balkanu“ koji podržava Evropska unija kroz regionalni program „Podsticanje civilnog društva“. Za sadržaj projekta odgovoran je isključivo BCBP i iskazani stavovi nisu nužno stavovi EU.\nPOINTPULSE - Agenda regionalne konferencije\nAdobe PDF (0.24MB)| Broj preuzimanja: 493


HRV: IDIL pogubio 300 bivših pripadnika iračke policije\nOrganizacija Hjuman rajts voč (HRV) objavila je danas da su pre tri nedelje borci Islamske države Iraka i Levanta (IDIL) verovatno ubili više od 300 bivših pripadnika iračke policije i zakopali ih u masovnu grobnicu u blizini mesta Hamam el Alil, južno od Mosula.\nStanovnici tog mesta navode da su militanti u nedeljama koje su prethodile njihovom povlačenju ubili 200 ljudi, prenosi Rojters, čiji je izveštač otišao na mesto gde se navodno nalazi masovna grobnica.\nBivši policajci su, kako navodi HRV, izdvojeni iz grupe od oko 2.000 ljudi okupljenih iz obližnjih sela i gradova. Oni su bili primorani da krenu sa militantima tokom njihovog povlačenja prema Mosulu i Tal Afaru.\nHRV citira jednog radnika koji tvrdi da je video borce IDIL-a kako u četiri velika kamiona voze 100 do 125 ljudi, od kojih je neke prepoznao da su bivši policajci.\nTo se odigravalo u blizinu mesta gde je kasnije napravljena masovna grobnica.\nRadnik navodi da je nekoliko minuta kasnije čuo paljbu iz automatskog oružja i krike.\nSledeće noći, isto se dogodilo sa još 130 do 145 ljudi, rekao je on za HRV.\nProšle nedelje, portparolka Ujedinjenih nacija Ravina Shamdasan Borci je rekla da su borci Islamske države ubili veliki broj ljudi u okolini Mosula, kao i da je primećeno nagomilavanje amonijaka i sumpora u civilnim oblastima koji se verovatno koriste kao hemijsko oružje.


Najnoviji trendovi – od televizora do frižidera | Mozaik | DW | 05.09.2014\nNajnoviji trendovi – od televizora do frižidera\nU Berlinu počinje 90. Sajam radiodifuzne tehnike IFA – koji je odavno prerastao svoju prvobitnu namenu i postao sajam uređaja za domaćinstvo i bele tehnike.\nIFA slavi rođendan: taj sajam postoji već 90 godina. Jubilej su i organizatori i učesnici dočekali u dobrom raspoloženju. Sajam je rasprodat i pored toga što je izložbena površina povećana za tri odsto – na 150.000 kvadratnih metara.\nTehnički noviteti će u sajamske hale privući – kako organizatori očekuju – 250.000 posetilaca. Više od polovine njih čine stručnjaci, jer IFA je najveći sajam te vrste na kome se sklapaju poslovi. A oni su sada posebno važni – jer se približava Božić. Hans-Joahim Kamp, predsedavajući Nadzornog odbora Društva za zabavnu i komunikacionu elektroniku, očekuje da vrednost poslova koji će ovde biti sklopljeni premaši četiri milijarde evra: „Svi uslovi za uspešan sajam su ispunjeni; raspoloženje potrošača je optimistično i oni su spremni da tokom narednih meseci investirju novac u veže nabavke.“\nOva preteča radija prikazana je na prvom sajmu 1924. kao novitet\nDo kraja godine je čak 20 odsto građana Nemačke planiralo kupovinu tzv. pametnih telefona. Tome treba dodati tablet-računate, foto-aparate, uređaje za prijem i snimanje muzike preko interneta i slično. „Kada pogledate broj domaćinstava – iza toga su milionske brojke i sume, i to je pravi odraz pozitivnog razvoja tržišta“, kaže Kamp.\nMeđu građanima Evrope, Nemci spadaju u one koji se najviše interesuju za tehničke novitete. To je branši u prvom polugodištu donelo povećanje obrta od 1,9 odsto na 12,6 milijardi evra. Do kraja godine bi rast mogao da iznosi i čitavih 2,6 procenata.\nOn vidi dobre perspektive i za posao sa televizorima koji je u poslednje vreme unekoliko opao. Zbog fudbalskog Prvenstva sveta, proizvođači televizora su tokom prvih šest meseci prodali gotovo četiri miliona komada. U nemačkim domaćinstvima još uvek postoji i oko deset miliona starih televizora sa katodnom cevi, a deset odsto svih televizora je starije od sedam godina.\n„Inovacije su još veći motiv za kupovinu od sportskih događaja“, naglašava Kamp. Sve veći televizori i sve bolja slika visoke definicije su na samom vrhu list prioriteta kupaca. „Dvadeset jedan odsto građana planira kupovinu televizora za dijagonalom većom od 55 inča, odnosno 141-og centimetra. Prošle godine je tako nešto želelo samo osam odsto ispitanih. Broj zainteresovanih se naravno povećao i zbog pada cena vrhunskih uređaja.“\nNigde više bez „digitalnog pratioca“\n„Umrežena“ dnevna soba\nHans-Joahim Kamp prenosi i da je važna tema povezivanje aparata sa internetom i mogućnost da se emisije jednostavno pozivaju iz internet-videoteka i gledaju po nahođenju. I pored „umrežavanja“ televizora i prijemnika, prosečna količina vremena provedenog pred ekranima klasične televizije se nije smanjila - i dalje iznosi četiri sata: „TV-aparat budućnosti će i dalje stajati u dnevnoj sobi. Imaće mogućnost povezivanja sa internetom, ali i sa računarom, pametnim telefonom i drugim uređajima.“\nOve godine će u Nemačkoj biti prodato ukupno 46 miliona uređaja koji se povezuju sa internetom. Polovinu tog broja čine „pametni“ telefoni, na mestima broj dva i tri su televizori i tablet-računari. Očekuje se i porast prodaje aparata za slušanje muzike preko interneta, a najveće interesovanje vlada za portabl-uređaje kao što su satovi sa računarima ili narukvice za sportski trening koje omogućavaju korisniku da meri i vrednuje svoje telesne parametre.\nTrećinu aparata izloženih na sajmu čini bela tehnika. Obrt proizvođača aparata za domaćinstvo će ove godine u Nemačkoj iznositi 7,3 milijarde evra: „Tu se ne radi samo o značaju kuhinje u domaćinstvu, već i o inovacijama – sve što čini život prijatnijim i dalje je privlačno za kupce2, objašnjava Hans-Joahim Kamp.\nKupcima je sada najvažnije da aparati troše što manje energije. Na listi njihovih prioriteta slede: cena i pouzdanost aparata. Ono što ljude još uvek najmanje zanima jeste da li mogu da povežu svoje kuhinjske aparate sa pametnim telefonima ili internetom. Na pitanje: koji elementi u domaćinstvu treba da budu povezani sa internetom, najčešči odgovor je: grejanje, klima-uređaj i osvetljenje. A na pitanje: šta tim povezivanjem treba postići, većina ispitanika je odgovorila: uštedu energije, komfor i bezbednost.\nAutor Sabine Kinkarzc / sb\nKljučne reči IFA, Internationale Funkausstellung, Smartphone, TV, Wearables, Streaming\nTrajni link https://p.dw.com/p/1D6JE


Vlada Kosova protiv blokade - B92\nVlada Kosova protiv blokade\nPriština -- Pripadnici Pokreta Samoopredeljenje najavili su za 13 sati, na prelazima Merdare i Bela zemlja, blokadu ulaska robe iz centralne Srbije na Kosovo.\nIzvor: Beta subota, 14.01.2012. | 10:09\nLider Pokreta Samoopredeljenje Aljbin Kurti izjavio je u petak da neæe biti blokiran ulazak ljudi na Kosovo, veæ samo robe.\nOn je naglasio da protesti nisu upereni protiv Srba u Srbiji ili na Kosovu, veæ protiv države Srbije, optuživši istovremeno Vladu Kosova da nije sposobna i da nema volju da ostvaruje zakljuèke Skupštine Kosova o reciprocitetu u odnosima sa Srbijom.\nNajava blokade administrativnih prelaza, naišla je na osudu i neodobravanje najviših zvaniènika Kosova i predstavnika meðunarodne zajednice na Kosovu.\nPredsednica Kosova Atifete Jahjaga je izrazila zabrinutost za ishod i efekte blokade prelaza i istakla da se protivi protestu.\n"Pravo graðana na protest i izražavanje svojih zabrinutosti je legitimno pravo i regulisano je i zakonima republike Kosova. Organizovanje mirnih protesta od parlamentarnih subjekata, u ovom sluèaju od Pokreta Samoopredeljenje, nosi u sebi odgovornost za formu, cilj, odvijanje i ishod protesta", kazala je predsednica Kosova.\nPremijer Kosova Hašim Taèi je oštrije osudio najavu protesta, istièuæi da institucije Kosova neæe dozvoliti da se ponovi prošlogodišnji januar u Albaniji kada su u protestima opozicije poginule dve osobe.\nKosovski premijer ocenio je da je blokada granica protivzakonita i protivustavna.\nBlokada, prema njegovim reèima prevazilazi svaku ustavnu, legalnu i moralnu vlast.\n"To su najave nasilja, nešto što je Kosovu sada najmanje potrebno", rekao je Taèi.\nBlokadi prelaza protive se sve opozicione partije na Kosovu, navodeæi da ona ne rešava probleme u odnosima sa Srbijom.\nPredsednik Parlamenta Jakup Krasniæi je rekao da Skupština Kosova u zakljuècima nije ovlastila Samoopredeljenje, niti bilo koju politièku partiju, da sprovodi zakljuèke Skupštine Kosova.\nPolicija Kosova saopštila je da su izvršene sve potrebne pripreme za najavljene proteste pokreta Samoopredeljenje, te da æe biti preduzete sve mere u skladu sa Ustavom Kosova, zakonima na snazi i planom saèinjenim tim povodom.\nPolicija Kosova je ukazala na važnost garantovanog javnog reda i mira, slobode kretanja svih graðana i roba preko administrativnih prelaza Merdare i Bela zemlja i na celoj teritoriji Kosova.\nZabrinutost najavljenim blokadama prelaza Merdare i Bela zemlja izrazile su i ambasade Francuske, Nemaèke, Italije, Velike Britanije i Sjedinjenih Amerièkih Država i ocenile ih nezakonitim.\nU ime Evropske unije njen specijalni predstavnik na Kosovu Fernando Ðentilini upozorio je da planirana akcija Samoopredeljenja neæe biti od koristi za evropsku buduænost Kosova i neæe biti od pomoæi u normalizaciji dobrosusedskih odnosa sa Srbijom.


VELIKA ZABLUDA! Dijetalne namirnice VELIKA ZABLUDA! | Happy BSC portal\nPhoto: Pixabay buffetcrush\nIzvor: Eat This Not That\nTo što na namirnicama piše da su dijetalne ne znači baš uvek da to i jesu. Takve namirnice ne garantuju da ćete, ukoliko ih konzumirate, ostvariti svoj cilj.\nAko pokušavate da izgubite kilograme, verovatno ćete se, sa velikom količinom nejasnih informacija, osećati prilično zbunjeno, piše "Eat This Not That".\nNije redak slučaj da upravo takve namirnice sadrže dodatne sastojke koji vam mogu otežati u nastojanju da izgubite kilograme.\nDijetalni jogurt je veoma popularna namirnica među onima koji žele da smanje unos kalorija. Dobro zvuči u teoriji jer dijetalni jogurt sadrži manje kalorija, masti i šećera od običnog. Ipak, dijetalni jogurti često su više procesuirani i imaju više veštačkih sastojaka. Masnoće, kojih u dijetalnoj varijanti ima malo, koristan su nutrijent kada se umereno konzumira i pomažu nam da se duže osećamo sito. Ako volite jogurt, bolje je da koristiti običan nego dijetalan.\nZeleni čaj se često naziva i magičnim napitkom za gubljenje kilograma. Iako ima mnoge benefite za zdravlje, istraživanja pokazju da minimalno utiče na gubitak kilograma. Nije štetno popiti šoljicu zelenog čaja svaki dan, ali je izvesno da od zelenog čaja nećete biti vitkiji.\nPirinčane galete, koje često zovu i "stiropor" imaju veoma malo kalorija, ali i veomamalu nutrijenata. Prilično je sigurno da će vam trebati nmnogo ove grickalice da biste se osećali sito, a samim time se pobija njihova namena za gubljenje kilograma.\nAko ste zavisni od gaziranih pićima mogla bi vam se učiniti kao dobra ideja da umesto regularnih pijete dijetalne verzije istih. Ipak, neka istraživanja pokazuju da pića sa veštačkim zaslađivačima mogu da povećaju žudnju za šećerom i dovedu do povećanja kilograma.\nIako se reklamiraju kao zdravija opcija, niskokalorični sladoledi baš i nisu toliko zdravi. Ako imaju manje šećera, verovatno sadrže više zasićenih masnoća. Ako pak sadrže manje masnoća, verovatno imaju više šećera. Uz to, kada jedete niskokalorični sladoled lakše ćete se opravdati ako ga pojedete previše. Kada se to dogodi moguće je da ćete unesi više kalorija nego što bi jedna kuglica inače sadržala.\nProteinske pločice takođe se čine zdravim i praktičnim, nažalost kod većine ima mnogo kalorija, masnoća i dodatnih šećera što može da dovede do povećanja kilograma. Ako već kupujete proteinske pločice neka imaju što više prirodnih sastojaka, ali ni te nemojte jesti svaki dan.


Odustanite od vojnog mimohoda povodom 20. obljetnice operacije Oluja! / Apel CMS-a\nCentar za mirovne studije (CMS) još jednom apelira na predsjednicu RH Kolindu Grabar-Kitarović i predsjednika Vlade RH Zorana Milanovića da odustanu od ideje organizacije vojnog mimohoda povodom 20. obljetnice operacije Oluja. CMS smatra da je takvo obilježavanje vojno redarstvene akcije, u kojoj... Opširnije


Dojave o bombama u zgradama Kantona Sarajevo - iBalkan.net\nDojave o bombama u zgradama Kantona Sarajevo\nLažne dojave o bombama u zgradama Kantona Sarajevo\nSarajevo– objavljeno u kategoriji “Vijesti- Region” 09. 01. 2017. 17– Lažne dojave o bombama u zgradama Kantona Sarajevo. Kontradiverzionim pregledima zgrada Kantonalnog suda Sarajevo i Vlade Kantona uvrđeno je da su upućene dojave o postavljenim eksplozivnim napravama lažne, rekao je dežurni operativni MUP-a Kantona Sarajevo.\nDojave o bombama u zgradama Vlade Kantona Sarajevo i suda…\n“Kontradiverzioni predgled zgrade Kantonalnog suda u Sarajevu završen je oko 16.40 časova. Pregled zgrade Kantonalne vlade završen je ranije i utvrdili smo da je riječ o lažnoj dojavi”.\nObje zgrade su nakon toga evakuisane.\nUposlenici u zgradi Kantona Sarajevo i Općinskog suda u Sarajevu evakuisani su danas prijepodne zbog dojave o bombi.\nNepoznata osoba danas je u 11.44 sati obavestila sarajevsku policiju da su postavljene eksplozivne naprave u zgradama Opštinskog suda u Sarajevu i Vladi Kantona Sarajevo, potvrđeno je za iz Dežurnog operativnog centra Ministarstva unutrašnjih poslova Kantona Sarajevo (MUP KS).\n– Na obadvije lokacije upućene su naše ekipe kako bi obavile detalja pregled, nakon čega ćemo imati više informacija– saopšteno je Dežurnog operativnog centra MUP KS.\nPregled zgrade Kantona Sarajevo je završen, a utvrđeno je je da se radilo o lažnoj dojavi. KDZ pregledi Općinskog i Kantonalnog suda još traju, kazali su iz policije.\nPrema nepotvrđenim informacijama, u toku je evakuacija zaposlenih navedenih institucija.\nSamo na području Kantona Sarajevo u posljednjih 18 mjeseci upućeno je deset lažnih dojava o postavljenim bombama, a uhvaćena je tek polovina krivaca.\nSlično je i u drugim krajevima. Prije samo nekoliko dana muškarac (42) iz Bužima paralizovao je trgovački centar u Bihaću i to nakon što je jednoj od radnica centra prišao i rekao da je u objektu postavljena bomba.\nIako u BiH nisu toliko česte dojave i lažne prijetnje bombama ipak postaju jedan od najvećih problema za normalno funkcionisanje brojnih državnih službi, sudova, škola, marketa, pa čak i gradskog i avio – prevoza.\nPolicijski službenici koji obavljaju KDZ preglede pojašnjavaju da se većina poziva uputi sa telefonskih govornica, ali i sa SIM kartica koje se iskoriste za taj jedan poziv i bace. Do tih kartica, odnosno brojeva svi mogu veoma lako doći pa je upravo zato dojavljivače nekada nemoguće i otkriti.\nbombama u zgradama Kantona Sarajevo Dojave o bombama Kantonalnog suda Sarajevo Vlade Kantona


Kompanija LG objavila finansijske rezultate za 2016. godinu\nJan 26, 2017 LG, LG Srbija\nKompanija LG Electronics objavila je finansijske rezultate za 2016. godinu, prema kojima je zabeležen operativni profit od 1,34 biliona južnokorejskih vona (1,16 milijardi američkih dolara), što predstavlja porast od 12,2 odsto u odnosu na prošlu godinu, uglavnom zahvaljujući snažnom performansu u segmentima kućnih aparata, kao i uređaja za klimatizaciju i kućnu zabavu. U 2016. godini, kompanija LG ostvarila je prihode u iznosu od 55,37 biliona južnokorejskih vona (47,92 milijarde američkih dolara) i 126,3 milijarde južnokorejskih vona (109,31 miliona američkih dolara) neto prihoda.\nn dva najveća OLED ekrana na svetu\nU četvrtom kvartalu 2016. godine ostvarena je prodaja u vrednosti od 14,78 biliona južnokorejskih vona (12,79 miljardi američkih dolara), što predstavlja porast od 11,7 odsto u odnosu na prethodno tromesečje i 1,5 odsto u poređenju sa četvrtim kvartalom 2015. godine. Kompanije LG Home Appliance & Air Solution i LG Home Entertainment su tokom 2016. godine zabeležile najbolji operativni profit do sada.\nKada je reč o poslovnim jedinicama kompanije LG Electronics, rezultati izgledaju ovako:\nKompanija LG Home Appliance & Air Solutions ostvarila je prihode u iznosu od 17,23 biliona južnokorejskih vona (14,92 milijarde američkih dolara) tokom 2016. godine i 4,04 biliona južnokorejskih vona (3,50 milijardi američkih dolara) u četvrtom kvartalu, što predstavlja porast od 5,6 odsto u odnosu na isti period prošle godine. Ovaj porast je u najvećem delu rezultat snažnog učinka prodaje na tržištima Južne Koreje i Severne Amerike, gde su proizvodi poput TWINWash mašina za pranje veša i Door-in-Door frižidera i dalje izuzetno popularni. U 2016. godini ostvaren je operativni prihod od 1,33 biliona južnokorejskih vona (1,15 milijardi američkih dolara), što predstavlja porast od 36 odsto u odnosu na prethodnu godinu. Ujedno, ovo je i najbolji učinak ostvaren u okviru svih jedinica kompanije LG.\nKompanija LG Home Entertainment je u četvrtom kvartalu 2016. godine zabeležila prihode u iznosu od 4,79 biliona južnokorejskih vona (4,15 milijardi američkih dolara), što predstavlja porast od 15,7 odsto u odnosu na isti period prošle godine, nastao kao rezultat dobre prodaje premium LG OLED i 4K Ultra HD televizora na tržištima Severne Amerike, Evrope i Azije. Operativni profit ostvaren tokom 2016. godine iznosi 1,24 biliona južnokorejskih vona (1,07 milijardi američkih dolara) i predstavlja najbolji učinak u istoriji ove kompanije, dok su prihodi od 17,43 biliona južnokorejskih vona (15,08 milijardi američkih dolara) ostvareni u ovom periodu najviši među svim poslovnim jedinicama kompanije LG. Očekuje se da će nagrađivani modeli televizora iz linija LG SIGNATURE OLED W7 ojačati lidersku poziciju kompanije na polju premium televizora.\nKompanija LG Mobile Communications zabeležila je prihod u iznosu od 2,90 biliona južnokorejskih vona (2,51 milijarde američkih dolara) u četvrtom kvartalu 2016. godine, što predstavlja porast od 15,4 odsto u poređenju sa istim periodom 2015. godine, ostvaren uglavnom zahvaljujući uspešnoj prodaji flagship smart telefona V20. Profitabilnost je bila otežana usled slabe prodaje smart telefona G5 i većih ulaganja u marketing. Očekuje se da lansiranje novog modela iz G serije i mass-tier telefona u drugom kvartalu tekuće godine nakon Svetskog kongresa mobilne telefonije (MWC) značajno poboljšaju tržišnu poziciju kompanije LG Mobile Communications u 2017. godini.\nKompanija LG Vehicle Components završila je godinu sa solidnom prodajom u vrednosti od 2,77 biliona južnokorejskih vona (2,40 milijarde američkih dolara), što predstavlja porast od 51 odsto u odnosu na prethodnu godinu. Prihodi ostvareni u poslednjem tromesečju 2016. godine iznose 865,7 milijardi južnokorejskih vona (749,2 miliona američkih dolara) viši su za 66,4 odsto u odnosu na isti period 2015. godine, najvećim delom zahvaljujući snažnom razvoju komponenata za električna vozila i infotainment sistema. Prodaja je stabilno rasla tokom sva četiri kvartala 2016. godine, ali su ulaganja u istraživanja i razvoj negativno uticala na profitabilnost. Proizvodnjom Chevrolet Bolt električnog automobila , razvijenog u saradnji sa kompanijom LG, te rastućom potrebom za integrisanom elektronikom neophodnom za razvoj infotainment i sigurnosnih sistema, očekuje se da će tokom 2017. godine biti povećana konkurentnost proizvoda kompanije LG Vehicle Components.\nHyperX najavio novu RGB gejmersku tastaturu i Pulsefire gejming miš na CES 2017


Centralna izborna komisija BiH izvršila ovjere kandidatskih listi: Fikret Abdić kandidat za načelnika Velike Kladuše | Krupljani.BA\nCentralna izborna komisija BiH izvršila ovjere kandidatskih listi: Fikret Abdić kandidat za načelnika Velike Kladuše\nFikret Abdić, osuđeni ratni zločinac, i zvanično je kandidat za načelnika Velike Kladuše, nakon što je Centralna izborna komisija BiH izvršila ovjere onih kandidatskih listi i kandidata koji ispunjavaju zakonom propisane uslove za ovjeru.\nIako je u sudovima u Hrvatskoj osuđen za ratne zločine nad Bošnjacima na području Bosanske krajine od 1993. do 1995. godine, bude kandidat za općinskog načelnika.\nFaksimil lista ovjerenih političkih subjekata za lokalne izbore objavljena na na stranici CIK-a\nU prilog tome ide i činjenica da su također optuženi za ratne zločine u Bosanskom Šamcu i Zvorniku Blagoje Simić, Simo Zarić i Branko Grujić izabrani još 2012. godine kao vijećnici u Općinskom vijeću, a Zarić je nedugo potom postavljen i za pomoćnika šamačkog načelnika.\n– Izborni zakon je jasan i on kaže da ona osoba koja je odslužila kaznu zatvora i nema neke druge sankcije, bez obzira na to zbog čega je bila osuđena, može biti kandidat – kazao je tada za „Avaz“ izvor dobro upućen u izborni proces u BiH.\nU Izbornom zakonu navodi se, naime, samo zabrana mogućnosti kandidiranja osobe ako je ona na izdržavanju kazne ili se nije povinovala naredbi da se pojavi pred nekim sudom zbog povreda humanitarnog prava.\nNo, s obzirom na to da je Abdić odslužio dvije trećine kazne, tačnije deset godina od ukupno 15, i nalazi se na slobodi, tako proizlazi da nije postojala prepreka za njegovu kandidaturu.\nNadalje, u Izbornom zakonu BiH piše i da “nijedna osoba koja je na izdržavanju kazne koju je izrekao sud druge države ili osoba koja se nije povinovala naredbi da se pojavi pred sudom druge države zbog ozbiljnih povreda humanitarnoga prava, ne može biti upisana u Centralni birački spisak, niti može biti kandidat, niti imati bilo koju imenovanu, izbornu ni drugu javnu dužnost na teritoriji BiH”.\nOsuđen na 15 godina zatvora\nPodsjećamo, Županijski sud u Karlovcu osudio je Abdića 2003. godine na 20 godina zatvora, a Vrhovni sud Hrvatske preinačio mu je kaznu na 15 godina zbog ratnog zločina počinjenog na području Bosanske krajine od 1993. do 1995. godine.\nProglašen je krivim zbog uspostave Autonomne pokrajine Zapadna Bosna, suprotno Ustavu Bosne i Hercegovine, te zato što je, kao vrhovni zapovjednik tzv. Narodne odbrane, odgovoran za otvaranje logora i prihvatnih centara, kroz koje je prošlo najmanje 5.000 ljudi.\nU martu 2012. godine pušten je na slobodu iz zatvora u Puli nakon što je odslužio dvije trećine kazne, odnosno deset godina i devet mjeseci.\nKrajem decembra 2013. godine, došlo je do raskola unutar Demokratske narodne zajednice (DNZ) u Velikoj Kladuši, stranci čije pristaše podržavaju Fikreta Abdića, a koji nisu prihvatili novoizabrano rukovodstvo ove stranke na čelu sa Rifatom Dolićem.\nDvije sedmice nakon Kongresa stranke, raspušten je Općinski ogranak DNZ BiH Velika Kladuša na čijem je čelu bila Elvira Abdić-Jelenović , nakon čega je formirana Laburistička stranka BiH (LS BiH).


Početna / Front Page Slide Show / Aprilililili\nObjavio/la:Rada Karanac uFront Page Slide Show, IZBOR UREDNIKA, Preslišavanje 30.03.2015.\t0\nEto nam ga 1. april. Svetski dan šale. Onaj dan kada drugima treba nešto bezazleno da uradimo ili poturimo i da svi poumiremo od smeha. Pomešamo tipke na tastaturi i budemo prisutni kada ista bude letela kroz zatvoren prozor. U vodokotlić sipamo mleveni paradajz, pa da onaj što pusti vodu padne u nesvest. Ili preko otvorene wc šolje zategenemo onu finu tanku foliju za zamrzivač i čekamo dok ne čujemo lomljenje u kupatilu. U svakom slučaju, šta god da odaberemo da uradimo, budimo spremni i na najgore.\nŠala u Srba je neispitani fenomen, koji ide iz krajnosti u krajnost. Ili dođe kao najveća moguća pakost: Sa mnom si našao da se šališ, a? Je l ti ja ličim na budalu? Šta se smeješ kao lud na brašno? Je l ti nemaš pametnija posla?\nDruga krajnost šale u Srba, je sprdanje sa samim sobom i sa svim nedaćama koje nam se dešavaju. Od priče Beograda na vodi, napravismo takmičenje na društvenim mrežama: ko će uspeti da rezerviše bolji stan, apartman ili bar terasicu u tom čudu. Što se mene tiče, ja sam odavno na vodi, mislim moja kuća, koja bude poplavljena i sa najmanjom kišom, pa sam već u tripu šta treba da legalizujem? Da li kuću ili neki plovni objekat. I dok se svaki put na mom fejsbuk profilu, razvija rasprava, koga treba za gušu, koga zatvoriti u taj moj podrum ili šta gajiti u istom, nađu se i oni koji napišu: “Da iskoristim situaciju i ovu gomilu ljudi: prodajem stan u prizemlju, opremljen i nema poplave. Javite se u inbox”. Ili: “Moja firma ima sve pumpe i neophodne uređaju. Pozovite nas. Sve informacije na našem profilu”, do onih komenatara: “Prodajem koke nosilje, ako je neko zainteresovan”. I, ko će da odoli da se ne smeje? Od muke. Od ludila. Od nemanja kud.\nŠala u Srba ima još jednu krajnost. Onu najcrnja koju nikako da skapiramo. Da li neko u trenutku pravi dobru foru ili je ozbiljan kao smrt? Preteču ovakvih šala nismo utvrdili. Političari su je prihvatili kao urođenu.\nPredsednik Tomislav, najbolje voli ovu šalu. Pojavi se namrgođen, pa imate utisak da će da saopšti da smo svi đuture poklonjeni Arapima, a on mrtav ‘ladan Kinezu preričava Tarabića proročanstvo, uz naglasak da će milijarde njih, piti vodu sa naših potoka. Ne znate da li se našalio, ili se našalio? Smejete se jer ne znate. Kao i što ne znate da li namerno dosadnom novinaru koji je navalio kao lud na njega, nije hteo da kaže naziv master rada, ili se našalio? Takođe, nikako nam nije jasno i ne znamo, kada je isti nam predsednik komentarisao društvene mreže, i one koje hvale i one organizovane koje kritikuju, i kada je rekao da ne može nikako da dobije telefonski kontakt da bi dao lajk, da li se naljutio, ili se ipak našalio? Ne znamo ni da li se, predsednik nam Tomislav, našalio, kada je pričao o inspiraciji koju dobija kada sluša Vivaldija, žaleći se što češće ne sluša muziku, jer ko zna šta bi sve povezao, a ne samo ustanove koje se čitaju en-be-es. A možda se ipak našalio? Verujem da se čvrsto drži svoje sopstvene izjave: „Život je kratak, a ja to znam najbolje, radio sam na groblju“ i da se zbog toga šali gde god stigne, jer ko će znati koliko nam je ostalo vremena.\nI premijar nam Vučić, ume itekako da nas baci u trip, pa da danima razmišljamo da li se našalio, ili se našalio? Imamo kupca za Železaru. Nemamo kupca za Železaru. Vratio se kupac za Železaru. Ispalio nas kupac za Železaru. Oće kaki kupac za Železaru. Neće kaki kupac za Železaru. Ma kakav kupac, imamo plan B, prosto plačem od sreće i zbog vas i zbog plana B. I svaki put kada kaže da je skoro plakao od sreće ili je zamalo zaplakao, mislim da se našalio. I sigurna sam da se našalio, jer reklo bi se, takav je po prirodi, veseo i razdragan: “Prvih šest meseci 2014. biće jako teški, ali već krajem 2014. ljudi će videti svetlo na kraju tunela i počeće lakše da žive.”\nNajviše se šali ministar nam Vulin. Veoma veseo tip. Kada smo tužni, pustimo onaj snimak kada je cupkao nestrpljivo žureći u WC dok je čekao da tamo neki lik završi gnjavažu od priče. Kako progovori, on se našali. Ili se našali. Rekao on: “Ako neko može da povećava penzije, može i da ih smanji”, ili: “Srbija je predugo čekala svog Vučića”, deluje bleskasto i detinjasto i ne možemo mu zameriti, jer nas uveseljava, jer ne zna šta ga je snašlo, ali voli što ga je snašlo.\nJa obožavam izjave ministra nam Dačića. On uvek izgleda kao da se šali. Ima facu pravog šaljivdžije i ide mu od ruke. Pričao na srpskom ili na engleskom, uvek se valjamo od smeha: “Direktan izlaz na more je istorijski, strateški cilj Srbije” ili “Ljudi u Srbije žele sigurnog čoveka, od reči, koji je i tvrd kad zatreba”. Ne želi da uozbiljava glupave situacije, pa se šali kad god može, jer šali nikad kraja nema.\nEto nama Srbima 1. april svaki dan. Nemojte da nam izmišljate poseban datum kada treba da se šalimo. Mi smo veseo narod i šalimo se i smejemo se neprestano. Uveseljavaju nas političari, jer takav im posao. Moraju, zarad sreće građana, pa je i ministar nam Ilić rekao: “Blago onom ko rano pošizi, pa mu ceo dan prođe u veselju”. Nije se on šalio. To je tako. Uostalom, smeh je lek, pa ćemo njime oterati bedu i siromaštvo, i kako reče isti ministar: “Ne bih želeo da vas više smaram o toj temi, ali sam dužan da vam ovo kažem, kao i da za svaki problem postoji rešenje“.\nŽivi bili Srbi. Nasmejani uvek i zasvagda, jer: “Ko se zadnji smeje, najsporije kapira”!\nAleksandar Vučić Aleksandar Vulin Ivica Dačić prvi april šala Tomislav Nikolić\t2015-03-30\nTagovi:Aleksandar Vučić Aleksandar Vulin Ivica Dačić prvi april šala Tomislav Nikolić\nPrethodno: Igara bez hleba\nSledeće: Nadrealna televizija i nadrealni političar


Republika / Ajaksov mađioničar ima trik za Madriđane!\nponedeljak, 11. 2. 2019.| 14:35\nFudbaler Ajaksa Dušan Tadić smatra da je Real Madrid favorit u svakom meču, ali se nada da će i njegov tim imati šta da pokaže u osmini finala Lige šampiona (sreda, 21 čas).\n- Verujem da i dalje možemo da pobedimo bilo koga. Drugi pričaju o tome kako smo u lošoj formi, ali ne smemo da dozvolimo da to utiče na nas - rekao je Tadić.\n- Real je favorit u svakoj utakmici, ko god da je sa druge strane. Podjednake šanse ima samo Barselona, i to ako igra na domaćem terenu. Znamo da će kazniti svaku našu grešku. Isto tako znamo možemo do dobrog rezultata. Pokazali smo to već ove sezone protiv Bajerna i Benfike - istakao je Srbin.\nSport Fudbal FK Ajaks Holandija FK Real Madrid Amsterdam Dušan Tadić Liga šampiona\nSasa11. februar 2019. u 20:13\nJo icu nemoj da srljas, odaberi klub u kojem ces igrati, a ne biti zlatna rezerva


Kada će se i kako birati nova Skupština Vojvodine\nMale su šanse da Vojvodina svoj novi parlament dobije pre jeseni\nSvakog čuda za tri dana. Tako i uspeli izbor zastave Vojvodine i neuspeli pokušaj da pokrajina dobije himnu polako padaju u zaborav. Glavna tema u političkom životu Vojvodine sada su predstojeći izbori za pokrajinski parlament i sistem po kojem će biti birani novi poslanici.\nPrema važećem Statutu APV, izbore za Skupštinu Vojvodine raspisuje njen predsednik. Statut pokrajine ne definiše uslove pod kojim bi predsednik bio dužan da izbore raspiše pre vremena, niti se, kao što je slučaj u republičkom zakonodavstvu, pominje nekakav obrazloženi predlog vlade. Političke partije koje traže hitno raspisivanje izbora zato pokušavaju da iskoriste mogućnosti date Zakonom o referendumu i narodnoj inicijativi, pa da raspravu o prevremenim izborima nametnu u vidu inicijative koju svojim potpisima podržava više od 7.000 birača. Lane je propao jedan takav pokušaj, a nešto slično sada radi i Srpska radikalna stranka.\n"Skupština Vojvodine je dužna da raspravlja o ovoj inicijativi i mi ćemo tekst inicijative i potpise građana brzo dostaviti njenim stručnim službama. Parlament nije obavezan da naš zahtev i prihvati, ali bi sadašnji poslanici, ukoliko su odgovorni i ozbiljni ljudi, trebalo to da urade. Aktuelni sastav pokrajinskog parlamenta ne odražava volju birača u pokrajini i sadašnja skupštinska većina bi morala da uvaži tu činjenicu", kaže predsednik novosadskog ogranka SRS-a Igor Mirović.\nSednica Skupštine Vojvodine iz 1996, na kojoj su menjana izborna pravila, bila je inače i prvo iskustvo novinara "Glasa" sa krađom u jednom parlamentu. Premda je u sali Skupštine bilo manje od 50 poslanika, predsedavajući je mirno "konstatovao" kako sednici prisustvuju 63 člana parlamenta (za kvorum potrebno 61). Prisutni novinari nisu bili ni sklopili u čudu otvorena usta, a nova izborna pravila su već bila izglasana.\nU Skupštini APV, međutim, tvrde da će svaka narodna inicijativa biti odbačena ukoliko prethodno nije verifikovana od strane stručnih skupštinskih službi, a taj uslov u slučaju SRS-a nije ispunjen. Sekretar skupštine Marija Žekić kaže da radikali svoj zahtev mogu podneti kao ovlašćeni predlagač, koji je to ovlašćenje stekao na osnovu potpisa dobijenih od građana, ali da predmet predloga ne mogu biti vanredni izbori. "Izbore raspisuje samo predsednik Skupštine i niko, pa čak ni sama skupština, ne može tu odluku doneti umesto njega. Političke organizacije ili građani od skupštine mogu tražiti samo da izmeni neku postojeću ili donese novu odluku iz delokruga svojih nadležnosti, a nikako i vanredne izbore", tvrdi Žekićeva.\nOpozicione stranke se, međutim, pozivaju i na političke razloge za što skoriji izlazak na birališta. Predsednik novosadskog DSS-a Dejan Mikavica smatra da je sadašnja Skupština nelegitimna i da nema opravdanih razloga da se za izborima čeka septembar, kada sadašnjem sazivu ističe mandat.\n"Decembarski izbori su pokazali da oni koji sada čine većinu u Skupštini Vojvodine nemaju podršku birača, pa tako ni politika koju vode nema uporište u volji građana. Osim toga, u maju će se najverovatnije održati lokalni i predsednički izbori, pa bi bilo racionalno da o istom trošku izaberemo i pokrajinski parlament. U ovom slučaju, nažalost, vojvođanske pare arče upravo oni koji za to histerično optužuju Beograd. Kao u onoj igri drž'te lopova", ocenjuje Mikavica.\nAktuelna većina u parlamentu svoj legitimitet drugačije procenjuje. Potpredsednik Skupštine Vojvodine Aleksandar Kravić navodi da raspisivanje prevremenih izbora ima smisla samo u slučaju da skupština ne funkcioniše, a kako je za sada, prema njegovoj oceni, u pokrajinskim organima vlasti sve u najboljem redu, nema potrebe ni za izborima. "Rezultati decembarskih izbora za Skupštinu Srbije su pokazali kakva je volja birača bila u tom momentu, a kada bismo sada ponovo izašli na iste izbore, siguran sam da bi rezultati bili drugačiji. Osim toga, u decembru smo imali izbore koji se po svojoj suštini i formi razlikuju od predstojećih izbora za lokalnu samoupravu i pokrajinski parlament, tako da priča o našoj legitimnosti nema tako snažno pokriće", smatra Kravić.\nPoznavaoci izbornog zakonodavstva tvrde da važeća većinska pravila u Vojvodini, prema kojim u drugom krugu učestvuju tri kandidata, ne postoje nigde u svetu. Odluku o endemičnom izbornom sistemu doneo je uoči izbora 1996. godine tadašnji saziv pokrajinske skupštine, u kojem je tada dominirao SPS. Zahvaljujući tom triku i podeljenosti tadašnje opozicije, SPS je tada ponovo osvojio većinu u pokrajinskom parlamentu, mada je na istovremeno održanim lokalnim izborima izgubio vlast u gotovo svim većim gradovima u Vojvodini. Kazna je stigla već na izborima iz 2000. godine, kada je stranka Slobodana Miloševića sa oko 30 odsto glasova u Vojvodini dobila samo dva poslanika u pokrajinskom parlamentu.\nU jednom se vojvođanska pozicija i opozicija ipak slažu: postojeći izborni sistem u pokrajini treba menjati. Saglasnosti, međutim, nema kada se postavi pitanje kako bi taj novi izborni sistem trebalo da izgleda.\n"Ukoliko želimo da na verodostojan način predstavimo izbornu volju građana Vojvodine, onda moramo pribeći nekom sistemu u kojem bi deo poslanika bio biran po većinskom, a deo po proporcionalnom sistemu. Na taj način bismo mogli da ispoštujemo i sadašnju statutarnu obavezu da svaka lokalna samouprava bude zastupljena s najmanje jednim predstavnikom u pokrajinskom parlamentu. Modalitete tog izbornog sistema tek treba da dogovorimo s našim koalicionim partnerima, za šta ima dovoljno vremena. Izbori će biti tek u septembru, a nama će, kada postignemo dogovor, trebati pet minuta da to usvojimo u parlamentu", kaže za naš list potpredsednik DS-a i predsednik pokrajinskog odbora te stranke Bojan Pajtić.\n"Reč je o pokušaju da aktuelna vlast pronađe model po kojem će oni sa to malo glasova svojih birača dobiti što više mesta u parlamentu. Što se nas tiče, nama svaki izborni sistem u ovom trenutku odgovara, jer smo toliko jaki da ćemo svakako pobediti. Ipak, smatramo da je najpošteniji i najrealniji čist proporcionalni sistem sa nevelikim cenzusom, kako bi i predstavnici nacionalnih manjina dobili svoja mesta. Taj sistem će odgovarati i sadašnjoj vlasti kada uskoro pređe u opoziciju. Sve kalkulacije i trikovi u izbornom zakonodavstvu mogu nekom doneti samo trenutnu korist, ali će mu kad-tad doći glave. Tako se i socijalisti poigravali, pa ih danas nigde nema", odgovara Mirović.\nUkoliko se, dakle, ništa dramatično ne dogodi, male su šanse da Vojvodina svoj novi parlament dobije pre jeseni, jer tako hoće oni oni koji o tome odlučuju. Kakvi su motivi za takav stav i šta oni dobijaju time što će svoj četvorogodišnji mandat iskoristiti do poslednje sekunde, pitanja su za posebnu temu.\nGlas istražuje: Kada će se i kako birati nova Skupština Vojvodine\nNova vlada Rusije: Jača orijentacija Rusije za Evropu


NBA: Lebron je 'kralj' drame - Lejkerse jedna pobeda deli od titule! (VIDEO) - Košarka, NBA, Top News, Vesti\nAleksandar Rakočević 07.10.2020., 09:18\nPrethodna vest U POSLEDNJI ČAS: Marko Grujić napustio Liverpul, a evo gde nastavlja karijeru!\nSledeća vest VELIKO OLAKŠANJE ZA GROBARE: Bivši fudbaler PSŽ-a doputovao u Beograd, sa njim i legenda Crvene zvezde! (FOTO)\nU POSLEDNJI ČAS: Marko Grujić napustio Liverpul, a evo gde nastavlja karijeru!\nVELIKO OLAKŠANJE ZA GROBARE: Bivši fudbaler PSŽ-a doputovao u Beograd, sa njim i legenda Crvene zvezde! (FOTO)


U okviru Erasmus+ programa, nevladina organizacija Mladiinfo Montenegro poslala je svoje volontere na trening (training course – TC) pod nazivom “Instrumenti za društveni razvoj – drugi dio”, koji je bio održan od prvog do osmog decembra 2017. godine u Vrnjačkoj Banji. Događaj je okupio 20 učesnika i 5 personalnih asistenata iz 10 zemalja.\nTrening je obuhvatio niz različitih radionica koje su uključivale rad sa mladima sa invaliditetom i razumijevanje njihovih potreba.\nPrvih dana naši volonteri su se upoznali sa mnogobrojnim aktivnostima, među kojima su bile “ice breaking” i “team building”. “Ice breaking” je igra ili događaj koji se koristi za dobrodošlicu i podsticanje razgovora među učesnicima sastanka, trening klase, ili slično (bilo koji događaj koji zahtijeva od ljudi da otvoreno međusobno komuniciraju).\nAktivnost “team building” pomogla je našim volonterima u izgradnji jedinstva u timskom radu, zajednici i poboljšanju grupne dinamike. Tokom nedjelje, imali su priliku da se upoznaju sa drugačijim načinom zbližavanja sa ostalima i razvijanjem međusobnog poštovanja u grupi.\nNa internacionalnoj zabavnoj večeri naša volonterka Kristina Pavićević je čitala odlomak iz “Gorskog Vijenca”, a Milos Đuranović i Marina Cvijović su prikazali crnogorski tradicionalni narodni ples.\nKao konačan proizvod truda i zalaganja, učesnici su uspjeli da realizuju predstavu u gradskom pozorištu pred lokalnim stanovništvom i televizijom.\nice breakinginstrumenti za društveni razvojteam buildingtreningvrnjačka banja


Dominkoviæ: Krivi smo mi – BHFanaticos\nDominkoviæ: Krivi smo mi\n18. Februara 2008. bhfpress 932 Views\nIljo Dominkoviæ je istakao je da je za propuste u licenciranju bh. klubova… odgovorna kompletna asocijacija, a ne samo pojedinac. Prema njegovim rijeèima, 30. juni 2007. godine je bio rok za usklaðivanje entitetskih statuta sa Statutom dr¾avnog saveza. Do tada je trebao biti izvršen izbor èlanova Prvostepene i Drugostepene komisije za licenciranje što nije uraðeno.\n“Skupština N/FS BiH se morala odr¾ati do spomenutog datuma, a komisije za licenciranje su se trebale imenovati do kraja marta prošle godine. Generalni sekretar Munib Ušanoviæ je odgovorna osoba za sprovoðenje odluka. On je morao znati da je mandat èlanovima komisija za licenciranje istekao. SGS, koji radi certifikat za svih 53 èlanice UEFA je dao rok, 18. oktobar prošle godine, da se otklone nedostaci u licenciranju. Organi Saveza æe obaviti ovaj proces jer nismo izgubili licencu“, rekao je Dominkoviæ za Oslobodjenje, i nastavio:\n“Finansijska situacija je veoma teška. Dugovanja Saveza prema dr¾avi, po osnovu poreza i doprinosa, su ogromna. Ne bje¾imo od plaæanja ovih sredstava. To ne mo¾emo uèiniti odjednom. Dr¾ava BiH mora osigurati reprogramiranje dugova koje æe Savez platiti u du¾em periodu. Predsjedništvo i Izvršni odbor æe voditi raèuna o sudskim postupcima prema Ušanoviæu i Kurešu za koje su zatra¾eni pismeni izvještaji. Predstavnici FIFA i UEFA su diplomati i oni nisu govorili o imenima na sastanku u Švajcarskoj“, izjavio je Dominkoviæ.\nU Cirihu se razmatralo pitanje izgradnje Centra N/FSBiH za reprezentativne selekcije u Zenici i završetka UEFA projeka Hat-trick za izgradnju mini-terena. Andrea Skuhn i šef odjela UEFA za pomoæ nacionalnim asocijacijama Eve Pasquile pohvalno su su izrazili o dva prethodna projekta. Dominkoviæ je dodao da æe do kraja aprila biti završeno još deset mini-terena. Do sada je N/FS BiH predato na upotrebu 30 mini-terena.\n← Neka mi Ba¾dareviæ ne nudi igraèe preko novina!\n7. sedmica →\n©ahovska unija osramotila BiH\n5. Novembra 2007. bhfpress Komentari isključeni za ©ahovska unija osramotila BiH\n23. Aprila 2010. bhfpress Komentari isključeni za Pušinin protukandidat bit će Čolpa


Bečić: Izražavamo saosjećanje sa porodicama žrtava u Štrpcima, konačno procesuirati odgovorne - Glas Žrtava\nBečić: Izražavamo saosjećanje sa porodicama žrtava u Štrpcima, konačno procesuirati odgovorne\n“Upravo zato što mi na ovim prostorima, nažalost, odlično znamo šta znači zlokobna ćud ratnih vihora, molimo se da konačno prestane ruska ratna agresija prema Ukrajini, da zavlada mir i da mir ostavimo onima koji će nas naslijediti, dodaje se u saopštenju predsjednika Demokrate.\nDemokratska Crna Gora izrazila je saosjećanje sa porodicama žrtava zločina u Štrpcima i pozvala na konačno utvrđivanje istine i procesuiranje odgovornih.\n“Demokratska Crna Gora još jednom na dan kada se obilježava 29 godina od gnusnog zločina u Štrpcima izražava saosjećanje sa porodicama žrtava i poziva na konačno utvrđivanje istine i procesuiranje odgovornih”, saopštio je predsjednik Demokrata Aleksa Bečić.\nIstiče da smatraju nedopustivim da ruka pravde nakon toliko godina nije zakucala na vrata odgovornih.\n“Borimo se za pravdu i odgovornost, kako nam se nikada više ne bi ponovila ni Štrpci, ni Bukovica, ni Srebrenica, ni Velika, ni Piva, ni Dubrovnik, ni Jasenovac, ni druga teška i bolna nasljeđa u našoj zajedničkoj istoriji, gdje su stradali ljudi različitih vjera i nacija, jer žrtva je žrtva, a zločinac je zločinac, bez obzira na ime i prezime”, kazao je Bečić.\nUpravo zato što mi na ovim prostorima, nažalost, odlično znamo šta znači zlokobna ćud ratnih vihora, molimo se da konačno prestane ruska ratna agresija prema Ukrajini, da zavlada mir i da mir ostavimo onima koji će nas naslijediti, dodaje se u saopštenju.\n“Dosta je rata, podjela, patnje i stradanja nevinih. Ostavite konačno nove naraštaje da odrastaju u miru i prosperitetu, ako smo već mi i mnoge generacije prije nas morali živjeti u drugačijim vremenima”, saopštio je Bečić.\n27 Februara @ 18:50


RTCG - Radio Televizija Crne Gore - Nacionalni javni servis :: Muzika :: Kreiraj svoj EXIT / print=true\nOTVOREN KONKURS 25. 03. 2013. 11:05 >> 11:09 0\nKreiraj svoj EXIT\nPrvi put Exit festival pokrenuo konkurs „JA SAM EXIT“, na kojem će svako od fanova festivala moći da napravi sopstvenu binu iz snova, predloži ideje, unese novu dozu zabave, osmisli umjetničke instalacije koje će da krase tvrđavu, dizajnira majice za EXIT ili bude dio reklamne kampanje festivala.\nUčešćem na konkursu i kreiranjem samo svog EXIT-a, svi ljubitelji festivala će dobiti šansu da realizuju svoju viziju, osvoje nagradu od 1000 eura i postanu dio EXIT tima.\nOvo je javni poziv svim kreativnim pojedincima i organizacijama da se uključe u realizaciju festivala, a glavni cilj je ostvarenje nezaboravnog iskustva koje ostaje u sjećanju cijelog života. Svi su pozvani da izlože prijedloge za unaprjeđenje EXIT-a, kroz aktivno učešće u više oblasti konkursa koji je otvoren od 25. marta do 25. aprila ove godine.\nPrijavljivanjem za kategoriju "Moja scena na EXIT-u" iz organizacje festivala pozivaju zainteresovane da obezbijede priliku da unaprijede postojeće festivalske bine, ali i da kreiraju sopstvenu, sasvim novu binu, kao i sve njene prateće sadržaje.\n"Budite umjetnik, oplemenite Petrovaradinsku tvrđavu i uljepšajte svaki njen kutak svojom kreacijom, prijavite svoje ideje za "Umjetnost na EXIT-u". Svi zainteresovani pojedinci i organizacije, profesionlaci i amateri imaju mogućnost da predlože zabavne sadržaje svakog tipa, kroz prijavu za segment konkursa pod nazivom"Zabava na EXIT-u", ali i da idejama vezanim za unaprjeđenje marketinškog aspekta, brendinga i identiteta festivala uzmu učešća u "EXIT ADvanturi", navodi se u pozivu.\n"Moj Dizajn na EXIT-u" nudi mogućnost dizajniranja EXIT majica, ali i poziva sve zainteresovane da predlože svoje ideje i osmisle sasvim nove EXIT suvenire, zastave i sve ostale sitnice vezane za festival. Takođe, omogućeno je apliciranje za kategoriju "Moja Ideja na EXIT-u", koja svima ostavlja potpunu slobodu da iznesu sopstvene ideje koje tematski nijesu obuhvaćene ostalim segmentima konkursa.\nPrijavljivanje je jednostavno, posjetom veb strane:exitfest.org/jasamexit.


Vučić: Napravili smo mnogo dobrog posla za Srbiju | NS Reporter\nVučić: Napravili smo mnogo dobrog posla za Srbiju\nNJUJORK – Mislim da smo mnogo dobrog posla napravili za Srbiju u SAD, poručio je danas premijer Aleksandar Vučić, po završetku boravka u Njujorku gde je govorio na Generalnoj skupštini Ujedinjenih nacija i imao niz bilateralnih susreta. Vučić je za Televiziju PINK rekao da je srpska delegacija prijateljski dočekana, da je imao mnogo razgovora sa državnim zvaničnicima i potencijalnim investitorima, a da je jedna od glavnih tema bila regionalna stabilnost.\nBilo je reči i o tome šta Srbija mora da promeni u pravosuđu, do ostvarenja punog funkcionisanja pravne države, ali kako je rekao, o tome je možda najmanje bilo reči jer te promene moramo da učinimo, pre svega, zbog sebe.\n“Mislim da smo mnogo dobrog posla napravili za Srbiju”, istakao je Vučić.\nZa Srbiju je važno da ide napred i da pozitivni efekti fiskalne konsolidacije donesu dobrobit građanima zbog čega ga, kako je rekao, i brine skretanje sa tih važnih životnih tema na one koji bi da izazovu regionalnu nestabilnost.